“ช่อง 8” ผนึก “เงินไชโย” ต่อยอดความสำเร็จ “มวยไทยซุปเปอร์แชมป์” หวังดันเรตติ้งพุ่ง
“ช่อง 8” ผนึก “เงินไชโย” คัดสุดยอดนักชกไทยยอดฝีมือ ปะทะ นักมวยต่างชาติ ต่อยอดความสำเร็จ “มวยไทยซุปเปอร์แชมป์” หวังดันเรตติ้งพุ่ง
 “ช่อง 8” ผนึก “เงินไชโย” คัดสุดยอดนักชกไทยยอดฝีมือ ปะทะ นักมวยต่างชาติ ต่อยอดความสำเร็จ “มวยไทยซุปเปอร์แชมป์” หวังดันเรตติ้งพุ่ง
21 มิ.ย. 2565

นางสาวนงลักษณ์ งามโรจน์ หัวหน้าเจ้าหน้าที่บริหารสถานีโทรทัศน์ช่อง 8 ซึ่งอยู่ในกลุ่ม บริษัท อาร์เอส จำกัด (มหาชน) หรือ RS เปิดเผยว่า เพื่อต่อยอดความสำเร็จของมวยไทยซุปเปอร์แชมป์ ที่เป็นขวัญใจของแฟนกีฬามวยทั้งประเทศ ช่อง 8 จึงใช้โอกาสนี้ต่อยอดสร้างโอกาสให้กับนักชกคนไทยที่มีฝีมือคว้าแชมป์ ไม่ใช่แค่แชมป์ระดับซุปเปอร์แชมป์ของมวยรอบเราเท่านั้น แต่อยากสนับสนุนให้นักชกของคนไทยมีโอกาสไปคว้าแชมป์ระดับโลก กับศึกมวยรอบเงินไชโย ผู้ให้บริการธุรกิจด้านสินเชื่อรายย่อย ในเครือบริษัท เอสซีบี เอกซ์ จำกัด (มหาชน) หรือ SCB โดยเป็นรายการมวยที่รวมนักชกฝีมือดีทั้งในประเทศและต่างประเทศจำนวนถึง 32 คน ในพิกัดน้ำหนัก 60 กิโลกรัม แข่งขันแบบแพ้คัดออก
โดยจุดแตกต่างของมวยรอบเงินไชโยในรอบนี้ ไม่ใช่เพียงแค่คนที่ได้แชมป์เท่านั้นที่จะได้เข็มขัดแชมป์และเงินรางวัลทั้งหมดรวมกว่า 1 ล้านบาท น่าจะเป็นการจัดมวยครั้งแรกที่เรามอบโอกาสให้กับคนที่แพ้ ด้วยการมอบสร้อยคอทองคำ รางวัลหัวใจไชโย เพื่อเป็นการสนับสนุน เป็นการให้กำลังใจ และโอกาสกับผู้แพ้ที่จะไม่ท้อสู้ต่อไป ซึ่งเป็นไอเดียที่สำคัญจากผู้สนับสนุนหลักของบริษัทที่เปิดโอกาสให้กับคนที่แม้จะแพ้ก็ยังต้องมีความหวังอยู่
ด้านนายอาพัทธ์ วิชิตะกุล ประธานเจ้าหน้าที่บริหารกลุ่มงานบริหารช่องทางการขาย บริษัท ออโต้ เอกซ์ จำกัด หรือ เงินไชโย กล่าวว่า ในฐานะที่ เงินไชโย เป็นบริษัทน้องใหม่ในธุรกิจสินเชื่อจำนำทะเบียน และเพื่อเป็นการเปิดโอกาสให้ผู้บริโภคได้รู้จักกับบริษัทมากขึ้น จึงเลือกพันธมิตรที่เป็นช่องรายการที่มีคนดูติดตามมากที่สุด และมองว่ารายการมวยเป็นอีกหนึ่งรายการที่มีผู้ชมจำนวนมาก ซึ่งมีกลุ่มลูกค้าที่ตรงกันกับเรา ประกอบกับทางช่อง 8 มีรายการมวยที่ได้รับความนิยม และได้รับเรตติ้งในอันดับสูง จึงเข้าร่วมเป็นพันธมิตรในครั้งนี้ เพื่อให้ธุรกิจของเราเติบโตไปด้วยกัน
“การถ่ายทอดสด ศึกมวยรอบเงินไชโย ช่อง 8 มวยไทยซุปเปอร์แชมป์ เมื่อวันอาทิตย์ที่ 12 มิถุนายนที่ผ่าน ทำให้ช่อง 8 มีผู้ชมพร้อมกันสูงสุดถึง 2.2 ล้านคน เรตติ้งสูงสุด 5.264 ครองใจผู้ชมเพศชายอายุ 15+ ขึ้นไป เป็นรายการมวยเรตติ้งอันดับ 1 ของประเทศในช่วงเวลาที่มีการถ่ายทอดสด จึงทำให้มั่นใจว่าการถ่ายทอดสดมวยรอบในครั้งต่อไป จะทำให้เรตติ้งของช่อง 8 เติบโตแบบก้าวกระโดด ในขณะเดียวกันก็เป็นการสนับสนุนนักมวยไทยฝีมือดีเข้าสู่วงการมวย เพื่อสร้างความสุขความภาคภูมิใจให้แฟนมวยชาวไทย และหวังว่ามวยรอบนี้จะประสบความสำเร็จอย่างดี” นางสาวนงลักษณ์ กล่าว 
สำหรับผู้สนใจสามารถติดตามความเคลื่อนไหวต่างๆ ของช่อง 8 ได้ที่ www.thaich8.com และติดตามข่าวสารของ อาร์เอส กรุ๊ป ได้ที่ www.rs.co.th และ https://www.facebook.com/RSGROUPOFFICIAL